Document ID: 32010R0565
Publication Date: 2010-06-29

Title and Content:
UREDBA SVETA (EU) št. 565/2010
z dne 29. junija 2010
o spremembah Uredbe (EU) št. 7/2010 o odprtju in zagotavljanju upravljanja avtonomnih tarifnih kvot Skupnosti za nekatere kmetijske in industrijske izdelke
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti člena 31 Pogodbe,
ob upoštevanju predloga Evropske komisije,
ob upoštevanju naslednjega:
(1)
Da bi se zagotovila zadostna in neprekinjena oskrba z nekaterimi izdelki, ki se v Uniji premalo proizvajajo, ter v izogib kakršnim koli motnjam na trgu, so bile z Uredbo (EU) št. 7/2010 (1) odprte avtonomne tarifne kvote za nekatere kmetijske in industrijske izdelke. Izdelki v okviru teh kvot se lahko uvažajo po stopnji dajatve nič ali znižanih stopnjah dajatve. Iz navedenih razlogov je treba za ustrezne količine določenih izdelkov odpreti nove tarifne kvote po stopnji dajatve nič z začetkom veljavnosti od 1. julija 2010.
(2)
Višine kvot za avtonomne tarifne kvote Unije s št. 09.2814, 09.2816 in 09.2807 ne zadovoljujejo potreb industrije v Uniji. Zato je treba navedene višine kvot povečati.
(3)
Za avtonomno tarifno kvoto Unije s št. 09.2907 je treba spremeniti poimenovanje izdelkov.
(4)
Zato je treba Uredbo (EU) št. 7/2010 ustrezno spremeniti.
(5)
Ker morajo tarifne kvote iz te uredbe začeti učinkovati 1. julija 2010, se ta uredba uporablja od istega datuma in začene veljati takoj -
SPREJEL NASLEDNJO UREDBO:
Člen 1
Priloga k Uredbi (EU) št. 7/2010 se spremeni, kakor sledi:
1.
vrstici za tarifni kvoti, navedeni v Prilogi I k tej uredbi, se dodata kot predzadnja in zadnja vrstica;
2.
vrstice za tarifne kvote št. 09.2814, 09.2907, 09.2816 in 09.2807 se nadomestijo z vrsticami, navedenimi v Prilogi II k tej uredbi.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. julija 2010.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 29. junija 2010

Classification:
Level 1 Topics: 100147
100160
100156
Level 2 Topics: 100250
100193
100192
100268
Level 3 Topics: 614
2519
2720
2734
All Topics: 161
2734
2758
3191
932